20η Διδακτική ώρα

2.1.2.4 Οι συντελεστές του management

Οι λειτουργίες του management ασφαλώς ασκούνται από τους ανθρώπους (διοικητικά στελέχη).

***Προϋποθέσεις***

Συνεπώς, η αποτελεσματική άσκηση αυτών στο πλαίσιο των επιχειρήσεων (ή οργανισμών) προϋποθέτει την ύπαρξη:

1. **Γνώσεων,** που αφορούν (α) τις έννοιες, (β) τις αρχές, (γ) τις μεθόδους και (δ) τις τεχνικές του management και των επιμέρους λειτουργιών του.
2. **Διοικητικών ικανοτήτων,** με την έννοια της δυνατότητας των στελεχών να εφαρμόζουν τη γνώση του management στην πράξη.
3. **Φιλοσοφίας ή κουλτούρας** ("πιστεύω", αξίες, νοοτροπίες) των στελεχών ως προς την αναγκαιότητα και τον τρόπο άσκησης του management.

Για **παράδειγμα,**

ο Διευθυντής μιας κλινικής, προκειμένου να ασκήσει αποτελεσματική διοίκηση (management),

δεν αρκεί να γνωρίζει την ιατρική επιστήμη.

Είναι απαραίτητο να ξέρει (γνώση), να μπορεί (ικανότητα) και να θέλει (κουλτούρα, νοοτροπία)

να διοικεί (να προγραμματίζει, να οργανώνει, να στελεχώνει, να ελέγχει, να διευθύνει) τους ανθρώπους.

Το ίδιο και ένας προϊστάμενος λογιστηρίου.

Προκειμένου να διοικήσει σωστά το λογιστήριο πρέπει να ξέρει, να μπορεί και να θέλει να διοικεί.

Εκτός από τις διοικητικές γνώσεις, τις ικανότητες και τη διοικητική κουλτούρα,

η άσκηση του management στηρίζεται και

1. σε συγκεκριμένα **διοικητικά συστήματα** ή **"εργαλεία"** διοίκησης.

Τέτοια, για παράδειγμα, μπορεί να είναι

**(α) ένα σύστημα αμοιβών,**

**(β) ένα σύστημα αξιολόγησης της απόδοσης,**

**(γ) ένα σύστημα ελέγχου του χρόνου εργασίας των εργαζομένων,**

**(δ) ένα σύστημα προγραμματισμού.**

Τα συστήματα αυτά σχεδιάζονται και αναπτύσσονται συνήθως από ειδικούς συμβούλους

και χρησιμοποιούνται από τα διοικητικά στελέχη.

2.2.5. Ερωτήσεις βιβλίου

10.Να βάλετε σε κύκλο τη σωστή απάντηση:

II. Η αποτελεσματική άσκηση των λειτουργιών του management προϋποθέτει την ύπαρξη:

α) Γνώσεων πάνω σε έννοιες, αρχές, μεθόδους και τεχνικές του management,

β) Διοικητικών Ικανοτήτων, ώστε να εφαρμοστεί η γνώση του management,

γ) Φιλοσοφίας και κουλτούρας των στελεχών σχετικά με το management, που καλούνται να ασκήσουν,

δ)Όλα τα παραπάνω.

ΙΙΙ. 'Εργαλεία" της Διοίκησης θεωρούνται:

α)Το σύστημα αμοιβών και αξιολόγησης της απόδοσης των εργαζομένων,

β) Το σύστημα ελέγχου του χρόνου εργασίας των εργαζομένων.

γ) Το σύστημα προγραμματισμού,

δ)Όλα τα παραπάνω.

**Ερωτήσεις Πανελληνίων Εξετάσεων τύπου Σωστού-Λάθους**

3) Ένας από τους συντελεστές του management είναι τα διοικητικά συστήματα ή “εργαλεία” διοίκησης. (Γενικό 2011)

**Ερωτήσεις Ανάπτυξης Πανελληνίων Εξετάσεων**

1) Να αναφέρετε τις προϋποθέσεις αποτελεσματικής άσκησης των λειτουργιών του management σε μια επιχείρηση ή οργανισμό. (Δεν απαιτείται παράδειγμα).(Γενικές 2000)

2) Να περιγράψετε τους συντελεστές του management (δεν απαιτούνται παραδείγματα) (Γενικές 2008)

2.2.4. Η χρησιμότητα και η καθολική εφαρμογή τον Management

***Χρησιμότητα management***

Η χρησιμότητα της εφαρμογής της Οργάνωσης και Διοίκησης (μάνατζμεντ)

σε όλες τις μορφές οργανώσεων είναι δεδομένη

και διαμορφώνεται, ανάλογα με (α) τους στόχους, (β) τη μορφή και (γ) τον προορισμό καθεμιάς.

Όλες όμως έχουν ως **κοινό προσανατολισμό** την **επιδίωξη της αποτελεσματικότητας,**

με την έννοια της επίτευξης στόχων με το μικρότερο δυνατό κόστος.

Έτσι, για **παράδειγμα:**

* Η οικογένεια, πέρα από τις βασικές επιδιώξεις και προορισμούς της,

επιδιώκει και ως κοινωνική ομάδα να εξασφαλίσει την κατά το δυνατόν **καλύτερη ποιότητα ζωής στα μέλη της**, πραγματοποιώντας τις μικρότερες δυνατόν θυσίες.

* Ο συνδικαλιστικός σύλλογος, στα πλαίσια του δικού του προορισμού, επιδιώκει την **επίτευξη των στόχων του** με τις μικρότερες δυνατόν θυσίες.
* Η ιδιωτική επιχείρηση, έχοντας ως κύριο σκοπό την επίτευξη κέρδους, επιδιώκει την **καλύτερη σχέση ωφέλειας- κόστους.**

Στο βαθμό, επομένως, που κάθε κοινωνική οργάνωση επιδιώκει την αποτελεσματικότατα

**το management είναι αναγκαίο,** αφού εξ ορισμού αποτελεί

το σύνολο των ενεργειών μέσω των οποίων χρησιμοποιούνται αποτελεσματικά οι διαθέσιμοι πόροι.

Η αποτελεσματικότητα λοιπόν θα υπάρξει μόνο στην περίπτωση που υπάρχει

κάποια μορφή προγραμματισμού ή οργάνωσης ή ελέγχου ή καθοδήγησης των ατόμων

που αφορούν την οικογένεια, την επιχείρηση, το συνδικάτο κτλ.

***Καθολική εφαρμογή***

1. Βεβαίως ο προγραμματισμός, η οργάνωση, η στελέχωση, η ηγεσία, ο έλεγχος

δεν μπορεί να παίρνουν την ίδια μορφή και να εφαρμόζονται με τον ίδιο τρόπο

σε μια οικογένεια, σε ένα συνδικαλιστικό σύλλογο, σε μια πολυεθνική ή σε μια μικρή επιχείρηση,

σε ένα δημόσιο ή σε ένα ιδιωτικό οργανισμό.

**Κάθε περίπτωση εμφανίζει ιδιαιτερότητες και απαιτεί ξεχωριστή εφαρμογή της γνώσης του management.**

**Τα βασικά όμως στοιχεία**, δηλαδή (α) οι έννοιες, (β) οι αρχές και (γ) οι θεωρίες

**έχουν γενική ισχύ και καθολική εφαρμογή.**

***Διαφοροποιήσεις του management***

2. Ένας άλλος προβληματισμός θα μπορούσε να υπάρξει ως προς τον τρόπο ανάπτυξης και εφαρμογής του management σε χώρες με διαφορετικές πολιτιστικές, κοινωνικές, οικονομικές και τεχνολογικές ιδιαιτερότητες.

Αν, για παράδειγμα, το management που εφαρμόζεται στις βιομηχανικά αναπτυγμένες χώρες, θα μπορούσε να εφαρμοστεί και στην Ελλάδα.

Η απάντηση σ' αυτόν τον προβληματισμό είναι ότι οι **βασικές έννοιες και αρχές του management ισχύουν σ' όλες τις χώρες.**

Τα **στοιχεία που χρειάζονται προσαρμογή** είναι

(α)οι μέθοδοι, (β)οι διαδικασίες και (γ)οι τεχνικές εφαρμογής των λειτουργιών του μάνατζμεντ, έτσι ώστε να ανταποκρίνονται στην ελληνική πραγματικότητα.

2.2.5. Ερωτήσεις βιβλίου

6. Να αναφέρετε τρία παραδείγματα εφαρμογής των αρχών της Διοίκησης των Επιχειρήσεων στην τρέχουσα δραστηριότητα των ανθρώπων;

(Απ: “Έτσι για παράδειγμα: ….και την καλύτερη σχέση ωφέλειας-κόστους»)

**Ερωτήσεις Πανελληνίων Εξετάσεων τύπου Σωστού-Λάθους**

1) Τα βασικά στοιχεία του management, δηλαδή οι έννοιες, οι αρχές και οι θεωρίες έχουν γενική ισχύ και καθολική εφαρμογή. (Γενικό Επαναληπτικές 2005).

2) Οι βασικές έννοιες, οι αρχές και οι θεωρίες του μάνατζμεντ (management) έχουν γενική ισχύ και καθολική εφαρμογή. (Εσπερινό 2008).